**Generalforsamling 30. juni 2021**

Formandens beretning.

16 år gammel, 7. marts, er vandværket nu blevet, og det fungerer godt med vedligehold og god pasning.

Vandprøverne viser stadigvæk, at vi har godt vand. Analyseresultaterne kan man finde på adressen: <https://osvand.dk/> sammen med andre nyttige oplysninger.

Siderne vil løbende blive opdateret. Vi håber, at der vil være tilstrækkelige informationer. Men spørgsmål kan til enhver tid rettes til bestyrelsen.

ØS vand er indmeldt i ”Vandrådet for Hedensted kommune”. Det blev vi for et år siden, men vi har ikke hørt mere til arbejdet i vandrådet siden indmeldelsen

Vi har i det år, der er gået siden sidste generalforsamling i okt 2020 fået 2 nye forbrugere. Den ene er en helt ny tilkobling, den anden en forbindelse, der har været stillet i bero nogle år, men nu er genetableret. Begge steder er på Gesagervej ved 2 transportfirmaer.

Reparationer på vandledningerne: En stophane på Lindvedvej er blevet udskiftet.

Gentagelse fra sidste år:

Der er vedvarende enkelte forbrugere, der ikke får aflæst deres forbrug til tiden.

Vi indhenter så aflæsningen, og forbrugerne må betale et gebyr.

Ligeledes er der enkelte, som ikke får betalt til tiden. Det koster ligeledes et gebyr for både 1. og 2. rykker.

.

Til sidst vil jeg gerne sige tak til bestyrelsen for et godt udført arbejde i det forløbne år.